<classify> Akizungumza jana, Kibadeni alisema anaamini timu inakwenda kufanya vizuri kwani wachezaji wengi walikuwa wakifanya mazoezi na kikosi cha Taifa Stars, ambapo alikuwa nao kwa muda mrefu na kutambua maendeleo yao.Timu hii inakwenda kushindana na siyo kushiriki kwani nimechagua wachezaji kulingana na mahitaji ya timu, nimekuwa nao kwa muda mrefu katika vipindi mbalimbali, hivyo watafanya vizuri katika michuano hiyo mikongwe barani Afrika, alisema Kibadeni.Wachezaji waliondoka ni makipa, Ally Mustafa na Aishi Manula, Said Mohamed, walinzi Shomari Kapombe, Hassan Kessy, Mohamed Hussein, Hassan Isihaka, Salim Mbonde, Juma Abdul na Kelvin Yondani.Viungo ni Himid Mao, Jonas Mkude, Said Ndemla, Salum Telela, Salum Abubakar, Deus Kaseke, washambuliaji John Bocco, Elias Maguri, Ibrahim Hajibu, Malimi Busungu na Saimon Msuva.Michuano ya Kombe la Chalenji inaanza leo na kumalizika Desemba 6, ambapo Kilimanjaro Stars imepangwa kundi A, lenye wenyeji Ethiopia, Rwanda na Somalia.Kundi B lina bingwa mtetezi Kenya, Burundi, Uganda na Zanzibar, huku kundi C likiundwa na timu za Sudan, Sudani Kusini, Djibouti na waalikwa wa michuano hiyo timu ya taifa kutoka Malawi. Tanzania Bara imetwaa taji hilo mara saba na sasa inakwenda kulisaka kwa mara ya nane.  <topic>: MICHEZO 